# เอเชียนเกมส์ 2022
เอเชียนเกมส์ 2022  ชื่อที่เป็นทางการ กีฬาเอเชียนเกมส์ครั้งที่ 19  หรือ หางโจว 2022   เป็นมหกรรมกีฬานานาชาติที่สำคัญที่สุดในทวีปเอเชีย จัดขึ้นระหว่างวันที่ 23 กันยายน ถึง 8 ตุลาคม พ.ศ. 2566 ที่เมืองหางโจว มณฑลเจ้อเจียง ประเทศจีน

เดิมมีกำหนดจัดขึ้นระหว่างวันที่ 10 – 25 กันยายน พ.ศ. 2565 จนในวันที่ 6 พฤษภาคม พ.ศ. 2565 การแข่งขันถูกเลื่อนมาปี พ.ศ. 2566 เนื่องจากการระบาดทั่วของโควิด-19 ได้ประกาศวันจัดการแข่งขันเมื่อ 19 กรกฎาคม พ.ศ. 2565 โดยหางโจวจะเป็นเมืองที่ 3 ของจีนที่ได้เป็นเจ้าภาพจัดการแข่งขันกีฬาเอเชียนเกมส์ ถัดจากจากปักกิ่งในเอเชียนเกมส์ 1990 และกว่างโจวในเอเชียนเกมส์ 2010

 การคัดเลือกเจ้าภาพ 
มีเพียงเมืองเดียวที่เสนอตัวเพื่อเป็นเจ้าภาพ โดยเมืองหางโจวได้เสนอตัวเป็นเจ้าภาพเมื่อ สิงหาคม พ.ศ. 2558 สิทธิการเป็นเจ้าภาพได้รับการประกาศเมื่อวันที่ 16 กันยายน พ.ศ. 2558 ในการประชุมสามัญแห่งสภาโอลิมปิกแห่งเอเชีย สมัยที่ 34 ที่อาชกาบัต เติร์กเมนิสถาน โดยประธานสภาโอลิมปิกแห่งเอเชีย เชค อะห์หมัด อัล-ฟาฮัด อัล-อะห์เหม็ด อัล-ซาบะห์

 เมืองที่ผ่านการคัดเลือก 
 ผลการตัดสินประเทศเจ้าภาพเอเชียนเกมส์ 2022 เมือง ประเทศรอบที่ 1หางโจวเอกฉันท์

 การเสนอตัวเป็นเจ้าภาพ 
เมืองประเทศคณะกรรมการโอลิมปิกแห่งชาติผลการแข่งขันหางโจวคณะกรรมการโอลิมปิกจีน (COC) ชนะเลิศคณะกรรมการโอลิมปิกจีนได้เข้าร่วมการคัดเลือกเมื่อวันที่ 18 สิงหาคม พ.ศ. 2558 หลังจากที่ปักกิ่งได้รับเลือกให้เป็นนครเจ้าภาพกีฬาโอลิมปิกฤดูหนาว 2022 หางโจวเมืองหลวงของมณฑลเจ้อเจียง เป็นเมืองเดียวที่เสนอตัวคัดเลือก โดยจะเป็นครั้งที่สามของจีนที่ได้จัดการแข่งขันมหกรรมกีฬานี้หลังจากจัดการแข่งขัน เอเชียนเกมส์ 1990 ที่ปักกิ่ง และเอเชียนเกมส์ 2010 ที่กว่างโจว 

 การเตรียมความพร้อมและพัฒนาการ 
 การตลาด 
thumb|ป้ายเอเชียนเกมส์ครั้งที่ 19 ที่หางโจว

 สัญลักษณ์ 
"Surging Tides" สัญลักษณ์ของการแข่งขันได้ถูกเปิดตัวที่สำนักงานใหญ่ของหางโจว เคาท์เจอร์ เรดิโอ เทเลวิชั่น กรุป เมื่อวันที่ 6 สิงหาคม 2561 ได้รับการออกแบบให้มีลักษณะคล้ายพัด ลู่วิ่ง แม่น้ำเฉียนถัง และคลื่นวิทยุ (สัญลักษณ์การเชื่อมต่อไร้สาย) คณะกรรมการจัดงานระบุว่าสัญลักษณ์ดังกล่าวมีจุดมุ่งหมายเพื่อสะท้อนถึง "การสะท้อนถึงความเป็นสังคมนิยมที่มีลักษณะเฉพาะตัวของประเทศสาธารณรัฐประชาชนจีน ซึ่งด้วยความเป็นจีนนั้นทำให้สามารถรวบรวมและประสานยุคสมัยต่างๆ เข้าด้วยกันได้อย่างลงตัว มีความเป็นเอกภาพ มีความเป็นน้ำหนึ่งใจเดียวกัน ซึ่งตรงกับแนวทางการจัดการแข่งขันกีฬาเอเชียนเกมส์ที่พัฒนาขึ้นมาโดยสภาโอลิมปิกแห่งเอเชีย"

 มาสคอต 
alt=|thumb|มาสคอตและตราสัญลักษณ์การแข่งขัน

มาสคอตประจำการแข่งขันทั้ง 3 ตัว ได้แก่ คองคอง (琮琮) เหลียนเหลียน (莲莲) และเฉินเฉิน (宸宸) หรือเรียกรวมกันว่า "ความทรงจำของเจียงหนาน"  ซึ่งเป็นบทประพันธ์ของไป๋ จวีอี้ กวีในช่วงราชวงศ์ถัง "ความทรงจำของเจียงหนาน สิ่งที่น่าจดจำที่สุดคือหางโจว (江南忆，最忆是杭州)" โดยผสมผสานจุดเด่นของประวัติศาสตร์ มนุษยชาติ นิเวศวิทยาธรรมชาติ และนวัตกรรมของหางโจว ถูกเปิดตัวเมื่อวันที่ 3 เมษายน พ.ศ. 2563 โดยมีการแสดงภาพเป็นหุ่นยนต์ฮีโร่ที่มีต้นกำเนิดจากโบราณสถานของเมืองเหลียงจู่ ทะเลสาบตะวันตก และคลองใหญ่

คองคองมีตัวเป็นสีเหลือง แสดงถึงดินและการเก็บเกี่ยว ส่วนหัวมีลักษณะคล้ายใบหน้าของสัตว์ในตำนาน นิสัยมีความมุ่งมั่น จริงใจ มีน้ำใจนักกีฬา และมีความกระตือรือร้น

เหลียนเหลียนมีตัวเป็นสีเขียว สื่อถึงชีวิตและธรรมชาติ ส่วนหัวมีลักษณะคล้ายใบบัวที่ประดับด้วยสระน้ำสามสระสะท้อนพระจันทร์ ทิวทัศน์อันงดงามของทะเลสาบตะวันตก และสัญลักษณ์ของอินเทอร์เน็ต นิสัยมีความบริสุทธิ์ ใจดี มีชีวิตชีวา น่ารัก สง่างาม และมีอัธยาศัยดี

เฉินเฉินมีตัวเป็นสีฟ้า สื่อถึงวิทยาศาสตร์และเทคโนโลยี ส่วนหัวมีลักษณะคล้ายกับกระแสน้ำของแม่น้ำเฉียนถังและสะพานกงเฉิน นิสัยมีความกล้าหาญ ฉลาด มองโลกในแง่ดี และกล้าได้กล้าเสีย

 คำขวัญ 
thumb|ป้ายคำขวัญด้านนอกสนามศูนย์กีฬาโอลิมปิกหางโจว

คำขวัญอย่างเป็นทางการของเอเชียนเกมส์ 2022 "ใจถึงใจ @อนาคต (Heart to Heart, @Future)" ได้รับการประกาศเมื่อวันที่ 15 ธันวาคม พ.ศ. 2562 เพื่อกำหนดเป็น 1,000 วันก่อนพิธีเปิด คำขวัญนี้มีจุดมุ่งหมายเพื่อเป็นสัญลักษณ์ของความเชื่อมโยงที่เอเชียนเกมส์สร้างขึ้นระหว่างประเทศต่าง ๆ ในเอเชีย

 เหรียญรางวัล 
เมื่อวันที่ 15 มิถุนายน พ.ศ. 2566 นับถอยหลัง 100 วันสู่เอเชียนเกมส์ 2022 เหรียญรางวัลเอเชียนเกมส์ครั้งที่ 19 เปิดตัวในชื่อ "ชานฉ่วย" ได้รับแรงบันดาลใจการออกแบบจาก "ยี่ว์ฉง" หยกโบราณที่ใช้ในการประกอบพิธีกรรมเซ่นไหว้ในวัฒนธรรมเหลียงจู่ ด้านหน้ามีสัญลักษณ์ประจำการแข่งขัน เนินเขาที่ปกคลุมด้วยหมอก และเมืองเป็นทะเลสาบที่กระเพื่อม และภูเขาลูกคลื่นที่อยู่ไกลออกไป ในขณะที่ด้านหลังมีตราสัญลักษณ์ดวงอาทิตย์แห่งเอเชียนเกมส์ และชื่อของประเภทการแข่งขันเป็นภาษาจีนและภาษาอังกฤษ

 คบเพลิง 
"เปลวเพลิงนิรันดร์ (Eternal Flame)" คือชื่อของคบเพลิงประจำการแข่งขันเอเชียนเกมส์ 2022 การออกแบบคบเพลิงมีชื่อว่า "Torch Fire" แนวคิดการออกแบบได้มาจากวัฒนธรรมเหลียงจู่ซึ่งแสดงให้เห็นถึงประวัติศาสตร์อารยธรรมจีน 5,000 ปี ด้วยบรรยากาศที่เคร่งขรึมและรูปร่างที่ยาวไกล ได้รับการถ่ายทอดผ่านผู้ถือคบเพลิงเพื่อแสดงให้โลกเห็นถึงความคิดสร้างสรรค์อันเป็นเอกลักษณ์ของการออกแบบของประเทศจีน และพลังอันแข็งแกร่งของการผลิตในประเทศจีน

 เพลงประกอบ 
"With You and Me" เพลงประกอบการแข่งขันอย่างเป็นทางการ ได้รับการเผยแพร่พร้อมกับมิวสิกวิดีโอเมื่อวันที่ 27 เมษายน พ.ศ. 2566 ขับร้องโดย แองเจล่า ชาง, แจ็กสัน หวัง, ซันนี และถาน เจี้ยนซื่อ และอีกเพลงได้รับการคัดเลือกจากการประกวดระดับโลกเพื่อแต่งเพลงธีมประกอบการแข่งขันกีฬาเอเชียนเกมส์ ผลิตโดยนาดาวมิวสิคจากประเทศไทย มีชื่อเพลงต้นฉบับว่า "เพื่อนกัน (Let's Celebrate)" ร่วมขับร้องโดยไอซ์ พาริส, บิวกิ้น พุฒิพงศ์, พีพี กฤษฏ์ และนาน่า ศวรรยา

 รถไฟธีมเอเชียนเกมส์ 
thumb|รถไฟธีมเอเชียนเกมส์รถไฟใต้ดินหางโจว สาย 19

เมื่อวันที่ 16 พฤษภาคม พ.ศ. 2566 รถไฟหมายเลข 19045 ของรถไฟใต้ดินหางโจวสาย 19 ถูกเรียกว่า เอเชียนเกมส์  ได้เริ่มให้บริการ รถไฟแสดงสัญลักษณ์ของหางโจวเอเชียนเกมส์ที่ด้านหน้าและรอบด้านรถไฟ รวมถึงเปลี่ยนที่นั่งและราวจับเป็นสีม่วง ขบวนนี้เป็นรถไฟขบวนเดียวในสายนี้ที่มีระบบหน้าจอโอแอลอีดีเริ่มในขบวนรถไฟ องค์ประกอบของเอเชียนเกมส์เหล่านี้จะคงอยู่ถาวร นอกจากนี้ ในรถไฟใต้ดินหางโจว สาย 1, สาย 2, สาย 4 และสาย 5 จะมีรถไฟธีมเอเชียนเกมส์ด้วย

ในเดือนกรกฎาคม พ.ศ. 2566 รถไฟฟู่ซิงธีมเอเชียนเกมส์ได้เปิดตัวขึ้น รถไฟขบวนนี้มีธีม รันเซอ เจียงหนาน  โดยใช้สีม่วงเป็นสีหลัก พร้อมภาพวาด คำขวัญ และสัญลักษณ์ของหางโจวเอเชียนเกมส์ ในระหว่างการแข่งขันกีฬาเอเชียนเกมส์ รถไฟจะให้บริการระหว่างหางโจวและหนิงปัว เวินโจว จินหัว เช่าซิง และหูโจว

ในวันที่ 1 สิงหาคม พ.ศ. 2566 รถไฟธีมเอเชียนเกมส์ "Jincai" ของการขนส่งทางรางจินหัว ได้เริ่มให้บริการจากสถานีรถไฟจินหัว

เมื่อวันที่ 26 สิงหาคม พ.ศ. 2566 รถไฟเอเชียนเกมส์ของรถไฟเหวินโจวสาย S1 ได้เริ่มให้บริการ ซึ่งมีสีม่วงเป็นสีหลัก โดยมีองค์ประกอบของเอเชียนเกมส์รวมถึงคำขวัญ

 การวิ่งคบเพลิง 
ในวันที่ 10 กันยายน พ.ศ. 2564 ได้มีการเปิดตัวคบเพลิงของเอเชียนเกมส์ 2022 มีชื่อว่า "เปลวเพลิงนิรันดร์ (Eternal Flame)" การออกแบบได้รับแรงบันดาลใจจากองค์ประกอบของวัฒนธรรมเหลียงจู่ เช่น รูปแบบลายนิ้วมือเดอร์มาโตกลิฟฟิก และการจารึกกระดูกออราเคิล และมีความสูงโดยรวม 730 มิลลิเมตร และน้ำหนักสุทธิ 1.2 กิโลกรัม

คบเพลิงถูกจุดขึ้นในโบราณสถานของเมืองเหลียงจู่เมื่อวันที่ 15 มิถุนายน พ.ศ. 2566 การวิ่งคบเพลิงเริ่มขึ้นเมื่อวันที่ 8 กันยายน พ.ศ. 2566 ที่ทะเลสาบตะวันตก และจะเดินทางข้าม 11 เมืองของมณฑลเจ้อเจียง มีการวิ่งคบเพลิงแบบดิจิทัล ถือเป็นครั้งแรกในประวัติศาสตร์ของมหกรรมกีฬานี้ เปิดตัวทั่วโลกเมื่อวันที่ 27 พฤศจิกายน พ.ศ. 2565 และเริ่มวันเดียวกับการวิ่งคบเพลิงจริง

 สนามแข่ง 
thumb|สนามหลักศูนย์กีฬาโอลิมปิกหางโจว
thumb|หมู่บ้านนักกีฬาในหางโจว
thumb|หมู่บ้านสื่อในหางโจว
thumb|หมู่บ้านเจ้าหน้าที่เทคนิคในหางโจว
thumb|หมู่บ้านนักกีฬาย่อยที่ตั้งอยู่ในเมืองจินหัว
thumb|เลนพิเศษเอเชียนเกมส์

การแข่งขันครั้งนี้จะใช้สนามกีฬา 44 แห่ง ประกอบด้วยสนามกีฬาที่มีอยู่แล้ว 30 แห่ง และสนามกีฬาที่สร้างขึ้นใหม่ 14 แห่ง สนามแข่งขันส่วนใหญ่จะอยู่ในเมืองหางโจวและเขตของเมือง มีบางการแข่งขันจะจัดขึ้นที่ เต๋อชิง, จินหัว, หนิงปัว, เช่าซิง และเวินโจว รถไฟความเร็วสูงสายใหม่กำลังถูกสร้างขึ้นระหว่างหางโจวและหูโจวสำหรับการแข่งขันนี้

เขตสนามแข่งขันกีฬาความจุอ้างอิง เขตปินเจียงศูนย์กีฬาโอลิมปิกหางโจว ศูนย์กีฬาทางน้ำระบำใต้น้ำ, กระโดดน้ำ , ว่ายน้ำ 12,000ศูนย์กีฬาโอลิมปิกหางโจว สควอชเอ็กซ์โปเซ็นเตอร์สควอช1075 (สนามหลัก)https://www.hangzhou2022.cn/En/presscenter/spotnews/latestnews/202206/t20220625_50154.shtmlศูนย์กีฬาโอลิมปิกหางโจว ยิมเนเซียมบาสเกตบอล (รอบแรก, รอบสุดท้าย)ศูนย์กีฬาโอลิมปิกหางโจว สนามหลักพิธีการ, กรีฑา, ฟุตบอล (รอบสุดท้าย) 80,000ศูนย์กีฬาโอลิมปิกหางโจว ศูนย์เทนนิสเทนนิส, ซอฟต์เทนนิส 10,000 (สนามกลาง) ปินเจียง ยิมเนเซียมแบดมินตัน3,900https://www.hangzhou2022.cn/En/competitions/venues/hangzhou/202204/t20220402_46936.shtmlอำเภอฉุนอันศูนย์กีฬาฉุนอันจักรยานถนน, ว่ายน้ำมาราธอน, ไตรกีฬาเขตฟู่หยางศูนย์กีฬาทางน้ำฟู่หยางเรือแคนู (สลาลม, สปรินต์), เรือพายศูนย์กีฬาทางน้ำฟู่หยางหยินหูยิงธนู, ยิงปืน, ปัญจกีฬาสมัยใหม่, ไตรกีฬาเขตก่งชู่ศูนย์กีฬาคลองก่งชู่ สนามฮอกกี้ฮอกกี้6,000ศูนย์กีฬาคลองก่งชู่ ยิมเนเซียมเบรกแดนซ์, เทเบิลเทนนิส6,930https://www.hangzhou2022.cn/En/competitions/venues/hangzhou/202204/t20220402_46949.shtmlหางโจว ยิมเนเซียมมวยสากล, มวยปล้ำ5,140ศูนย์อีสปอร์ตจีน หางโจวอีสปอร์ต4,087https://www.hangzhou2022.cn/En/presscenter/preparationprogress/202105/t20210513_11839.shtmlเขตหลินอันหลินอัน ยิมเนเซียมเทควันโด, มวยปล้ำ3,728https://www.hangzhou2022.cn/En/competitions/venues/hangzhou/202204/t20220402_46942.shtmlเขตหลินผิงศูนย์กีฬาหลินผิง ยิมเนเซียมคาราเต้, วอลเลย์บอลในร่มสนามศูนย์กีฬาหลินผิงฟุตบอล12,000https://www.hangzhou2022.cn/En/competitions/venues/hangzhou/202204/t20220402_46918.shtmlเขตเฉียนถังสนามมหาวิทยาลัยหางโจว ไดอานีฟันดาบศูนย์กีฬาโรลเลอร์สปอร์ตเฉียนถังโรลเลอร์สปอร์ต ศูนย์วัฒนธรรมและกีฬา มหาวิทยาลัยเจ้อเจียงกงซางแฮนด์บอลเขตช่างเฉิงสถาบันหมากรุกสากลหางโจวบริดจ์, หมากรุกสากล, หมากล้อม, หมากรุกจีนไม่มีสนามศูนย์กีฬาช่างเฉิงฟุตบอล13,544https://www.hangzhou2022.cn/En/competitions/venues/hangzhou/202204/t20220402_46919.shtmlอำเภอถงหลูศูนย์สนามม้าถงหลูขี่ม้า3,104https://www.hangzhou2022.cn/En/presscenter/spotnews/latestnews/202201/t20220112_43342.shtmlเขตเซียวชานศูนย์วัฒนธรรมและกีฬากัวลีกาบัดดี, วูซูหลินปู ยิมเนเซียมยูโด, ยิวยิตสู, คูราช, เทควันโด2,700https://www.hangzhou2022.cn/En/presscenter/spotnews/latestnews/202204/t20220429_48322.shtmlยิมเนเซียม วิทยาเขตเซียวชาน, มหาวิทยาลัยหางโจวนอร์มอลแฮนด์บอลยิมเนเซียมศูนย์กีฬาเซียวชานยกน้ำหนักสนามศูนย์กีฬาเซียวชานฟุตบอล10,118https://www.hangzhou2022.cn/En/competitions/venues/hangzhou/202204/t20220402_46920.shtmlเขตซีหูสนามคริกเกต วิทยาเขตปิงเฟง, มหาวิทยาลัยเทคโนโลยีเจ้อเจียงคริกเกต1,347https://www.hangzhou2022.cn/En/presscenter/spotnews/latestnews/202107/t20210716_34760.shtmlสนามกอล์ฟทะเลสาบตะวันตกกอล์ฟศูนย์กีฬาหฺวางหลงโปโลน้ำ, ยิมนาสติก, แฮนด์บอล8,000สนามศูนย์กีฬาหฺวางหลงฟุตบอล 51,000ยิมเนเซียม วิทยาเขตจื่อจินก่าง, มหาวิทยาลัยเจ้อเจียงบาสเกตบอลเขตยฺหวีหางสนามวิทยาเขตคังเฉียน, มหาวิทยาลัยหางโจวนอร์มอลรักบี้ 7 คน12,000https://www.hangzhou2022.cn/En/competitions/venues/hangzhou/202204/t20220402_46938.shtmlยิมเนเซียมวิทยาเขตคังเฉียน, มหาวิทยาลัยหางโจวนอร์มอลวอลเลย์บอลในร่ม8,033https://www.hangzhou2022.cn/En/presscenter/spotnews/latestnews/202107/t20210714_34617.shtmlนอกหางโจวเต๋อชิงยิมเนเซียม ศูนย์กีฬาเต๋อชิงวอลเลย์บอลในร่มจินหัวสนามตะวันออก มหาวิทยาลัยเจ้อเจียงนอร์มอลฟุตบอล11,349ยิมเนเซียม ศูนย์กีฬาจินหัวเซปักตะกร้อ, แฮนด์บอล5,900https://www.hangzhou2022.cn/En/competitions/venues/Jinhua/202204/t20220402_46944.shtmlสนามกีฬาจินหัวฟุตบอล27,000https://www.hangzhou2022.cn/En/competitions/venues/Jinhua/202204/t20220402_46944.shtmlหนิงปัวชายหาดแบนเบียนชานวอลเลย์บอลชายหาด3,000https://www.hangzhou2022.cn/En/competitions/venues/ningbo/202204/t20220402_46916.shtmlปายเหลิน ยิมเนเซียมวอลเลย์บอลในร่ม (รอบสุดท้าย)5,000ศูนย์กีฬามหาสมุทรเจ้อเจียงเรือใบไม่มีเช่าซิงศูนย์วัฒนธรรมกีฬาเบสบอลเช่าซิงเบสบอล, ซอฟต์บอล5,000 (สนามเบสบอลหลัก)2,500 (สนามเบสบอลสำรอง)2,000 (สนามซอฟต์บอลหลัก)500 (สนามซอฟต์บอลสำรอง)ยิมเนเซียมศูนย์กีฬาโอลิมปิกเช่าซิงบาสเกตบอล9,550https://www.hangzhou2022.cn/En/presscenter/spotnews/latestnews/202105/t20210513_11963.shtmlยิมเนเซียมนครสิ่งทอจีนวอลเลย์บอลในร่ม5,000https://www.hangzhou2022.cn/En/presscenter/spotnews/latestnews/202105/t20210513_11963.shtmlศูนย์ปีนเขาหยางซานปีนหน้าผา2,100https://www.hangzhou2022.cn/En/presscenter/spotnews/latestnews/202105/t20210513_11963.shtmlเวินโจวศูนย์กีฬาเรือมังกรเวินโจวเรือแคนู (เรือยาวมังกร)สนามศูนย์กีฬาโอลิมปิกเวินโจวฟุตบอล50,000สนามศูนย์กีฬาเวินโจวฟุตบอล18,000

 หมู่บ้านนักกีฬา 
หมู่บ้านนักกีฬาเอเชียนเกมส์หางโจว ตั้งอยู่ทางตอนเหนือของเมืองเฉียนเจียงเซ็นจูรี่ บนฝั่งทิศใต้ของแม่น้ำเฉียนถังครอบคลุมพื้นที่ 1.13 ตารางกิโลเมตร หมู่บ้านเอเชียนเกมส์แบ่งออกเป็น 3 ส่วน ได้แก่ หมู่บ้านนักกีฬา หมู่บ้านเจ้าหน้าที่ด้านเทคนิค และหมู่บ้านสื่อมวลชน และมีสิ่งอํานวยความสะดวกสนับสนุน เช่น นอกจากนี้ยังมีพื้นที่นานาชาติ พื้นที่สาธารณะ และสิ่งอำนวยความสะดวกสนับสนุนอื่น ๆ เป็นสถานที่จัดการแข่งขันเอเชียนเกมส์ที่ใหญ่ที่สุด หมู่บ้านเอเชียนเกมส์มีอาคาร 37 หลัง แต่ละหลังมีความสูงตั้งแต่ 10 ถึง 42 ชั้น และสามารถรองรับนักกีฬาและเจ้าหน้าที่ทีมได้ทั้งหมด 10,400 คน ห้องพักมีให้บริการในห้องเตียงใหญ่และห้องแบบอพาร์ตเมนต์

เมื่อวันที่ 9 กันยายน พ.ศ. 2566 หมู่บ้านเอเชียนเกมส์หางโจวได้เปิดให้บุคลากของคณะผู้แทนที่เดินทางล่วงหน้าเข้าพักโดยหมู่บ้านเปิดอย่างเป็นทางการเมื่อวันที่ 3 กันยายน

 การแข่งขัน 
 พิธีเปิด 
พิธีเปิดจะจัดขึ้นในช่วงเย็นวันที่ 23 กันยายน พ.ศ. 2566 ที่สนามกีฬาหลักในศูนย์กีฬาโอลิมปิก ในเมืองหางโจว ประเทศจีน พิธีดังกล่าวกำกับโดย Sha Xiaolan ผู้ช่วยผู้กำกับพิธีในโอลิมปิกฤดูหนาว 2022 ที่ปักกิ่ง

สี จิ้นผิง ประธานาธิบดีจีน เป็นประธานในพิธี อีกทั้งยังมีผู้นำและผู้แทนจากต่างประเทศเข้าร่วมพิธีได้แก่ บัชชาร อัลอะซัด ประธานาธิบดีซีเรีย, พระบรมนาถ นโรดม สีหมุนี กษัตริย์แห่งกัมพูชา, มิชาล อัลอะห์มัด อัลญาบริ อัศเศาะบาห์ มกุฎราชกุมารแห่งคูเวต, ปุษปกมล ทาหาล นายกรัฐมนตรีเนปาล, ฮัน ด็อก-ซู นายกรัฐมนตรีเกาหลีใต้, ชานานา กุฌเมา นายกรัฐมนตรีติมอร์-เลสเต, โจฮารี อับดุล ประธานสภาผู้แทนราษฎรมาเลเซีย, โทมัส บัค ประธานคณะกรรมการโอลิมปิกสากล และอังตอนียู กูแตรึช เลขาธิการสหประชาชาติ

 กีฬา 
เมื่อวันที่ 8 เมษายน พ.ศ. 2562 สภาโอลิมปิกแห่งเอเชียได้ประกาศในขั้นต้นว่าการแข่งขันครั้งนี้จะมีกีฬา 37 ชนิด รวมทั้งกีฬาโอลิมปิกถาวร 28 ชนิดที่จะเข้าแข่งขันในโอลิมปิกฤดูร้อน 2024 ที่ปารีส รวมถึงรายการในกีฬาที่ไม่ใช่กีฬาโอลิมปิกอื่น ๆ นำไปสู่การเพิ่มประเภทกีฬาต่าง ๆ เช่น การว่ายน้ำในที่เปิด และยิมนาสติกลีลาแบบกลุ่ม

ในวันที่ 12 กันยายน พ.ศ. 2562 ได้มีการเพิ่มกีฬาเบสบอล ซอฟต์บอล คาราเต้ และปีนผา (ซึ่งเป็นประเภทกีฬาเสริมในโอลิมปิกฤดูร้อน 2020 ที่กำลังจะมีขึ้นในขณะนั้น) เข้ามาในโปรแกรม ในวันที่ 18 ธันวาคม พ.ศ. 2563 มีการประกาศเพิ่มกีฬาอีสปอร์ต (ซึ่งเป็นกีฬาสาธิตในปี 2018) และเพิ่มกีฬาเบรกแดนซ์ (ซึ่งจะเปิดตัวในโอลิมปิกฤดูร้อน 2024) ขยายการแข่งขันเป็น 61 ประเภทใน 40 ชนิดกีฬา

การแข่งขันอีสปอร์ตในเอเชียนเกมส์ 2022 จะประกอบด้วยประเภทการชิงเหรียญรางวัล 7 รายการ และกีฬาสาธิตด้านหุ่นยนต์และความเป็นจริงเสมือน 2 รายการ มีประเภทการแข่งขันจะจัด ได้แก่ อารีนาออฟเวเลอร์, โดตา 2, ดรีมออฟเดอะทรีคิงดัมส์ 2, อีเอ สปอร์ตส์ เอฟซี, ลีกออฟเลเจ็นดส์, พับจี โมบาย, และสตรีทไฟเตอร์ V เดิมทีมีรายชื่อของฮาร์ตสโตนแต่ตัดออกจากโปรแกรมหลังจากเน็ตอีสสิ้นสุดข้อตกลงใบอนุญาตกับบลิซซาร์ดเอ็นเตอร์เทนเมนต์ในประเทศจีนเมื่อต้นปี พ.ศ. 2566

การเปลี่ยนแปลงเมื่อเทียบกับเอเชียนเกมส์ 2018:

5 กีฬาที่ถูกถอดออกประกอบด้วย 36 เหรียญทอง: โบว์ลิ่ง (6), เจ็ตสกี (4), พาราไกลดิ้ง (6), ปันจักสีลัต (16), ซัมโบ (4)
6 กีฬาที่เพิ่มเข้ามาประกอบด้วย 21 เหรียญทอง: ว่ายน้ำมาราธอน (2), เบรกแดนซ์ (2), หมากรุกสากล (4), อีสปอร์ต (ก่อนหน้าเป็นกีฬาสาธิต) (7), หมากล้อม (3), หมากรุกจีน (3)
6 กีฬาที่มีเหรียญทองลดลง (10): จักรยานเสือภูเขา (2), จักรยานลู่ (2), บริดจ์ (3), เรือพาย (ประเภทกีฬามีความต่างกันมาก) (1), เทควันโด (1), ยกน้ำหนัก (1)
11 กีฬาที่มีเหรียญทองเพิ่มขึ้น (39): ยิงธนู (2), มวยสากล (3), เรือยาวมังกร (1), คาราเต้ (2), ปัญจกรีฑาสมัยใหม่ (2), โรลเลอร์สปอร์ต (8), เรือใบ (4), ยิงปืน (13), สควอช (1), เทเบิลเทนนิส (2), วูซู (1)
3 กีฬาที่มีการเปลี่ยนจำนวนผู้นักกีฬา จำนวนเหรียญทอง: คูราช ลดลงจาก 14 คน เป็น 7 คน เรือแคนูสปรินต์เพิ่มจาก 10 เป็น 12 เหรียญทอง ปีนหน้าผาผลัดความเร็วชายและหญิงลดลง 2 เป็น 1 ทีม
กรีฑา: เพิ่มเดิน 35 กิโลเมตร ทีมผสม และถอดเดิน 50 กิโลเมตร ชาย

61 ชนิดกีฬาย่อย แบ่งออกเป็น 4 กลุ่ม:

 กีฬาการแข่งขัน (24)
 กีฬาลูกบอล (18)
 กีฬาคู่แข่งขัน (9)
 กีฬาทางน้ำ (10)

กีฬาที่แข่งขันในเอเชียนเกมส์ 2022กีฬาทางน้ำ

เบสบอล

บาสเกตบอล
บาสเกตบอล 3x3

สลาลม
สปรินต์

บีเอ็มเอ็กซ์
จักรยานเสือภูเขา
ถนน 
ลู่

สากล 
ลีลา 
แทรมโพลีน

ศิลปะการต่อสู้

กีฬาทางปัญญา 

โรลเลอร์สเกต
สเกตบอร์ด

เทนนิส

วอลเลย์บอล

 ปฏิทินการแข่งขัน 

 ประเทศที่เข้าร่วม 
คาดว่าทั้ง 45 คณะกรรมการโอลิมปิกแห่งชาติที่เป็นสมาชิกของสภาโอลิมปิกแห่งเอเชียจะส่งคณะผู้แทนเข้าร่วมแข่งขัน เดือนมีนาคม พ.ศ. 2562 สภาโอลิมปิกแห่งเอเชียได้ประกาศแผนการเชิญนักกีฬาจากประเทศจากโอเชียเนียเข้าร่วมการแข่งขัน จะถือเป็นการเข้าร่วมครั้งแรกในเอเชียนเกมส์ฤดูร้อน หลังจากเข้าร่วมเป็นครั้งแรกโดยรวมในเอเชียนเกมส์ฤดูหนาว 2017 แม้ว่าในฐานะ "ผู้รับเชิญ" ไม่มีสิทธิ์ได้รับเหรียญรางวัลก็ตาม

ในเดือนพฤศจิกายน พ.ศ. 2564 มีการประกาศว่านักกีฬาจากโอเชียเนียจะได้รับเชิญให้เข้าร่วมการแข่งขันกรีฑา ไตรกีฬา โรลเลอร์สเก็ต ยกน้ำหนัก และวูซู นักกีฬาจะได้รับ "เหรียญเกียรติยศ" ซึ่งจะไม่นับรวมในการนับเหรียญอย่างเป็นทางการ แผนดังกล่าวถูกระงับเนื่องจากขาดความสนใจจากสหพันธ์ที่เกี่ยวข้องในออสเตรเลียและนิวซีแลนด์

เมื่อวันที่ 26 มกราคม พ.ศ. 2566 สภาโอลิมปิกแห่งเอเชียได้เสนอความเป็นไปได้ให้นักกีฬาชาวรัสเซียและเบลารุสเข้าร่วมการแข่งขันกีฬาเอเชียนเกมส์ ซึ่งนักกีฬาจากทั้งสองชาติสามารถแข่งขันกันเพื่อผ่านเข้ารอบในโอลิมปิกฤดูร้อน 2024 อย่างไรก็ตาม สภาโอลิมปิกแห่งเอเชียจะยังคงอยู่ภายใต้มาตรการคว่ำบาตรต่อประเทศรัสเซียและประเทศเบลารุส และอยู่ในการวิเคราะห์ว่าจะส่งผลกระทบต่อผลการแข่งขันของเอเชียนเกมส์หรือไม่

เมื่อวันที่ 8 กรกฎาคม พ.ศ. 2566 สภาโอลิมปิกแห่งเอเชียอนุญาตให้นักกีฬาจำนวนถึง 500 คนจากประเทศรัสเซียและประเทศเบลารุสแข่งขันกันในสนามที่เป็นกลาง โดยไม่กระทบต่อการนับเหรียญรางวัล ซึ่งการตัดสินใจได้รับการสนับสนุนจากคณะกรรมการโอลิมปิกสากล (IOC) อย่างไรก็ตาม ประธานคณะกรรมการโอลิมปิกรัสเซียตั้งข้อสงสัยเกี่ยวกับการมีส่วนร่วมของนักกีฬาชาวรัสเซียและเบลารุสเนื่องจากไม่ได้รับคำเชิญ จนเมื่อวันที่ 2 กันยายน คณะกรรมการโอลิมปิกสากลอ้างว่า ประเทศรัสเซียและประเทศเบลารุสยืนยันจะไม่เข้าร่วมในเอเชียนเกมส์ 2022 เนื่องจากเหตุผลทางเทคนิค

อัฟกานิสถานเข้าร่วมโดยนิตินัยภายใต้ธงสาธารณรัฐอิสลามอัฟกานิสถาน กลุ่มนักกีฬาชายทั้งหมดเดินทางมาจากภายในประเทศอัฟกานิสถาน ในขณะที่คณะกรรมการโอลิมปิกอัฟกานิสถานที่ยังหลงเหลืออยู่ ได้ส่งนักกีฬาอีกกลุ่มหนึ่งจากสามประเทศ (อิหร่าน ออสเตรเลีย และอิตาลี) รวมถึงนักกีฬาหญิง 17 คน

 คณะกรรมการโอลิมปิกแห่งชาติที่เข้าแข่งขัน (เจ้าภาพ)

 นักกีฬาอิสระ (12)

 สรุปเหรียญการแข่งขัน 

ด้านล่างนี้เป็นตารางการจัดอันดับคณะกรรมการโอลิมปิกแห่งชาติ ได้แก่

 การถ่ายทอดสด 
เมื่อวันที่ 25 มกราคม พ.ศ. 2566 ในการประชุมผู้แพร่ภาพกระจายเสียงครั้งแรกที่จัดขึ้นในเมืองเจ้าภาพ ไชนามีเดียกรุป (CMG) ซึ่งเป็นสื่อของรัฐในประเทศจีน ทำหน้าที่เป็นเจ้าภาพในการออกอากาศถ่ายทอดสัญญาณ ศูนย์กระจายเสียงแพร่ภาพนานาชาติตั้งอยู่ที่ศูนย์แสดงสินค้านานาชาติหางโจว

 ลิขสิทธิ์การออกอากาศ 
 ประเทศ ผู้ถือลิขสิทธิ์ อ้างอิง จีน  ฮ่องกง HOY TV อินเดีย  อินโดนีเซีย MNC Media (RCTI, MNCTV, iNews, Vision+) ญี่ปุ่น  มาเก๊า สถานีโทรทัศน์แห่งชาติมาเก๊า มาเลเซีย  ฟิลิปปินส์ วัน สปอร์ต สิงคโปร์ มีเดียคอร์ป (ช่อง 5, มีวอช) เกาหลีใต้  จีนไทเป ไทย 

 ความกังวลและการโต้เถียง 
เมื่อวันที่ 18 กันยายน พ.ศ. 2566 เสียงไซเรนโจมตีทางอากาศดังขึ้นในภูมิภาคต่าง ๆ ทั่วประเทศจีน เพื่อรำลึกถึงอุบัติการณ์มุกเดน หางโจวเคยส่งเสียงไซเรนการโจมตีทางอากาศทุก ๆ 18 กันยายน แต่การปฏิบัติดังกล่าวถูกระงับในปีนี้ สิ่งนี้นำไปสู่การคาดการณ์ว่าการตัดสินใจดังกล่าวมีขึ้นเพื่อปกป้องความรู้สึกของชาวต่างชาติ ซึ่งก่อให้เกิดความไม่พอใจและวิพากษ์วิจารณ์บนโซเชียลมีเดียของประเทศจีน

ประเทศจีนออกวีซ่าแบบเย็บเล่มแทนการประทับตราให้กับนักกีฬาวูซูชาวอินเดียสามคนจากรัฐอรุณาจัลประเทศ ซึ่งประเทศจีนมองว่าเป็นส่วนหนึ่งของเขตปกครองตนเองทิเบต ในขณะที่ประเทศอินเดียมองว่ารัฐนี้เป็นส่วนหนึ่งของดินแดนของตน การออกวีซ่าแบบเย็บเล่มถูกมองว่าเป็นวิธีการของจีนในการตั้งคําถามถึงอํานาจอธิปไตยของอินเดียเหนือรัฐอรุณาจัลประเทศ อินเดียประท้วงการตัดสินใจของจีน และยกเลิกการเยือนของอนุรัก ฐากูร รัฐมนตรีว่าการกระทรวงกิจการเยาวชนและกีฬาอินเดีย

ประเทศเกาหลีเหนืออยู่ภายใต้การคว่ำบาตรขององค์กรต่อต้านการใช้สารต้องห้ามโลก (วาดา) โดยไม่อนุญาตให้ใช้ธงของเกาหลีเหนือในการแข่งขัน แต่สภาโอลิมปิกแห่งเอเชีย อนุญาตให้ใช้ธงชาติเกาหลีเหนืออย่างเป็นทางการต่อไป วาดาได้ส่งคำเตือนอย่างเป็นทางการไปยังสภาโอลิมปิกแห่งเอเชีย เกี่ยวกับเหตุการณ์ดังกล่าว